Malhela longvosta kukolo

{{Taksonomio
|nomo = Malhela longvosta kukolo
|koloro = pink
| dosiero = 
| grando de dosiero = 250ra
|priskribo de dosiero = 
|regno = Animaloj, Animalia
|filumo = Ĥorduloj, Chordata
|klaso = Birdoj, Aves
|ordo = Kukoloformaj, Cuculiformes
|familio = Kukoledoj, Cuculidae
|genro = Cercococcyx
|specio = Malhela longvosta kukolo, C. mechowi 
|statuso = LC
| statuso_sistemo = IUCN3.1
| statuso_ref =
|dunomo = Cercococcyx mechowi
|dunomo aŭtoritato = (Cabanis, 1882)
|specioj de subdivizio = 
|subdivizio2 = 
|vikispecio = 
|komunejo = 
}}
La Malhela longvosta kukolo' (Cercococcyx mechowi) estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi troviĝas en arbaroj de Centra Afriko. La IUCN taksis ĝin kiel Malplej Zorgiga specio.

Taksonomio
Tiun specion priskribis Jean Cabanis en 1882. Ĝi estas monotipa. La specia epiteto mechowi estas honoro al Friedrich Wilhelm Alexander von Mechow, prusia esploristo. La nomo occidentalis por iu populacio kun diferencaj kantoj estas nomen nudum.

Aspekto
La malhela longvosta kukolo estas ĉirkaŭ 33 cm longa kaj pezas 50–61 g. La kapo, nuko kaj supraj partoj estas malhelbrunaj, fulgogrizecaj kaj kun purpurblua irizado. La flugiloj estas malhelbrunaj, kun flavecbrunaj kaj blankaj makuloj. La subaj partoj estas blankaj, kun nigrecbrunaj strioj, kaj la ventro estas flavecbruna. La vosto estas longa kaj laŭgrada. La okuloj estas malhelbrunaj, la beko estas verdecnigra kaj la piedoj estas flavaj. La masklo kaj ino estas similaj. La juna birdo havas nigrecan gorĝon kaj ruĝecbrunajn striojn sur siaj supraj partoj. La haŭto de la birdido estas nigra, kaj ĝi havas flavan pugon kaj palajn piedojn.

Distribuado kaj habitato
Tiu ĉi kukolo havas disecan distribuon kaj troviĝas en Angolo, plejparto de Kameruno, Centrafrika Respubliko, Respubliko Kongo, Demokratia Respubliko Kongo, Ekvatora Gvineo, Gabono, Tanzanio kaj Ugando. Populacioj okcidente de la Bakossi-montaro, en nordokcidenta Kameruno, Ganao, Gvineo, Eburbordo, Liberio, Niĝerio, Siera-Leono kaj Togolando nun estas konsiderataj aparta specio, nome la fajfa longvosta kukolo (C. lemaireae) pro siaj malsamaj krioj. Ĝia vivejo estas arbaroj, preferante tiujn kun densa subkreskaĵaro kaj lianoj. Ĝi troviĝas ankaŭ en altaj sekundaraj arbaroj kaj arbaroj laŭlonge de riveroj.

Kutimaro
La malhela longvosta kukolo ofte troviĝas en subkreskaĵaro aŭ mezo de la kanopeo. Ĝi manĝas raŭpojn, formikojn, skarabojn, araneojn, helikojn kaj semojn kaj aliĝas al miksaj kunmanĝantaroj. Paroj ofte vokas de arbopintoj. Ĝiaj vokoj inkluzivas hu hii ŭiu kaj serion da notoj, kiuj akcelas kaj poste malrapidiĝas kaj malsupreniras. Ĉi tiu kukolo estas nestoparazito. La blukapa krestmuŝkaptulo (Trochocercus nitens), la bruna iladopso (Illadopsis fulvescens'') kaj eble la arbara ruĝgorĝulo estis observitaj kiel gastigantoj. Ĝia reproduktado povas esti asociita kun la pluvsezono.

Statuso
La specio ŝajne ne havas grandajn minacojn, kaj ĝia populacio ŝajnas stabila. La IUCN taksis ĝin kiel malplej zorgiga specio.

Referencoj

Eksteraj ligiloj

kategorio:Nestoparazitoj
kategorio:Kukoloformaj
kategorio:Kukoledoj
kategorio:Birdoj de Afriko